Diari Oficial de la Generalitat Valenciana


Sumari del DOGV 7183, del 31-12-2013 (2013/12695)

RESOLUCIÓ de 28 de novembre de 2013, de la consellera d'Infraestructures, Territori i Medi Ambient, sobre delegació de determinada competència en matèria de sancions en el titular de la direcció general que tinga la competència en matèria de transports.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7183

Data del DOGV
:   31-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/12799


Data del document
:   28-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ de 28 de novembre de 2013, de la consellera d'Infraestructures, Territori i Medi Ambient, sobre delegació de determinada competència en matèria de sancions en el titular de la direcció general que tinga la competència en matèria de transports.  
 [2013/12267]  
La Llei 6/2011, d'1 d'abril, de Mobilitat de la Comunitat Valenciana, en l'article 107 fixa la competència per a la imposició de sancions, el punt 1 establix que quan la competència en el procediment la tinga la conselleria competent en matèria de transports, correspondrà la imposició de les sancions per infraccions molt greus al conseller competent en matèria de transports.  
Per mitjà del Decret 85/2013, de 28 de juny, del Consell, s'aprova el Reglament Orgànic i Funcional de la Conselleria d'Infraestructures, Territori i Medi Ambient. L'article 1 disposa que la Conselleria d'Infraestructures, Territori i Medi Ambient és el màxim òrgan responsable del Consell en matèria de transports, entre altres. L'article 5 establix que la persona titular de la Conselleria d'Infraestructures, Territori i Medi Ambient és l'òrgan jeràrquic superior del departament i exercix totes les atribucions conferides per la llei del Consell, així com qualsevol altra que li atorgue l'ordenament jurídic en l'àmbit competencial assignat a la Conselleria d'Infraestructures, Territori i Medi Ambient.   
  
D'acord amb el principi d'eficàcia que regix l'actuació de les administracions públiques, a fi de dotar de major agilitat la gestió del procediment sancionador es considera oportú delegar la imposició de sancions per infraccions molt greus, segons el que s'ha estipulat en l'article 107 de la Llei 6/2011, de Mobilitat de la Comunitat Valenciana, en el titular de la direcció general competent en matèria de transports, per tot això i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i fent ús de les facultats que em conferixen els articles 28 i 63 de la Llei 5/1983, de 30 de desembre, del Consell, resolc:  
  
Primer  
Delegar en el titular de la direcció general competent en matèria de transports, la competència per a la imposició de sancions per infraccions molt greus, segons el que s'ha estipulat en l'article 107 de la Llei 6/2011, de Mobilitat de la Comunitat Valenciana.  
  
Segon  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 28 de novembre de 2013.- La consellera d'Infraestructures, Territori i Medi Ambient: Isabel Bonig Trigueros.